
PRIMĂRIA

DIRECȚIA INCUBATOR DE PROIECTE

NR. SC2022 –23553/23.09.2022

RAPORT DE SPECIALITATE

privind aprobarea proiectului „Realizare Șarpantă, Reabilitare termică și modificări interioare la corp Școală Colegiul Național Ana Aslan  Timișoara”, și depunerea acestuia, pentru a accesa fondurile europene nerambursabile prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice
Având în vedere Referatul de aprobare al proiectului de hotărâre al Primarului Municipiului Timișoara și fondurile europene nerambursabile disponibile prin Planul Național de Redresare și Reziliență în cadrul apelului de proiecte ;
Având în vedere ghidul specific  privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte componenta 5 - Valul renovării, axa 2 - Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice a clădirilor publice aprobat prin ORDINUL nr. 440 din 24 martie 2022, publicat în Monitorul Oficial, Partea I, nr. 286 din 25 martie 2022. Apelurile de proiecte se depun prin aplicația electronică www.mdlpa.ro/investiții/PNRR.
Pentru realizarea investiției a fost analizată oportunitatea accesării de fonduri europene nerambursabile, fiind identificat ca primă sursă de finanțare apelul de proiecte care se va deschide prin Componenta 5 – Valul Renovării – Planul Național Redresare și Reziliență (PNRR 2020-2026).

Astfel, obiectivele  generale și specifice ale proiectului „Realizare Șarpantă, Reabilitare termică și modificări interioare la corp Școală Colegiul Național Ana Aslan  Timișoara”, sunt:
· Pentru pereții exteriori se propune izolarea cu tencuiala termoizolanta de 4 cm.
· Pentru soclul din curte se propune izolarea cu tencuiala termoizolanta de 4 cm.

· Pentru planșeul superior se propune izolarea cu vată minerală bazaltică rigidă de 30 cm grosime.

· Pentru planşeul inferior se propune păstrarea sistemului actual.

· Pentru elementele vitrate se propune înlocuirea tâmplăriei actuale cu o tâmplărie nouă ce va avea rama din lemn stratificat si vitraj termoizolant triplu, prevăzută cu sisteme speciale de aerisire sau ventilare.

· Pentru încălzirea spatiilor se propune păstrarea sursei actuale centralizate de la rețeaua termică a municipiului.

Se recomandă înlocuirea instalației termice și verificarea și revizia periodică a instalației de distribuție a agentului termic (vase de expansiune, supape de siguranta, pompe de circulatie, circuitul de țevi și radiatoare).
· Prepararea apei calde menajare face de la rețeaua termică a municipiului. 
Se recomandă înlocuirea completă a instalației sanitare.
· La realizarea instalației electrice se va prevedea montarea becurilor economice in locul celor cu incandescență. Instalarea de corpuri de iluminat cu senzori de prezență în toate incaperile care nu sunt cu activitate intensă. Se recomandă înlocuirea instalației electrice.
· Se propune achiziția și montajul unui sistem de panouri fotovoltaice să satisfacă o parte din consumul direct de energie electrică necesară pentru iluminatul comun.
Indicatorii de proiect care fac obiectul monitorizării implementării și performanței investiției propuse prin proiect sunt: 
· scăderea consumului anual de energie finală în clădirile publice, 
· scăderea consumului anual specific de energie primară, 
· reducerea emisiilor de dioxid de carbon;

· numărul clădirilor care beneficiază de măsuri de creștere a eficienței energetice.

În conformitate cu prevederile ghidului solicitantului, proiectele se vor depune la faza de expertiză tehnică și audit energetic, urmând ca după semnarea contractului de finanțare să se elaboreze DALI-ul și Proiectul Tehnic.
Documentația la faza de expertiză tehnică și audit energetic aferente obiectivului de investiție din cadrul proiectului „Realizare Șarpantă, Reabilitare termică și modificări interioare la corp Școală Colegiul Național Ana Aslan  Timișoara”, au fost elaborate de către  - S.C. Cons Trei  S.R.L 
Prin realizarea lucrărilor de intervenție propuse la anveloparea construcției și la instalația de încălzire se vor îmbunătăți următorii indicatori: 

· Clasa de performanță energetică se va îmbunătăți de la C la B;

· Reducerea consumului anual  specific de energie finală pentru încălzire 88,99%

· Reducere consum de energie primara 53,64%

· Reducere emisii de CO2 41,93 %

· Procent SER la final implementare proiect 4,45%

Ţinând cont de cele mai sus exprimate, propunem spre aprobarea Consiliului Local al Municipiului Timişoara:
· depunerea proiectului „Realizare Șarpantă, Reabilitare termică și modificări interioare la corp Școală Colegiul Național Ana Aslan  Timișoara”, pentru accesarea fondurilor europene nerambursabile prin Planul Național de Redresare și Reziliență, Componenta 5 - Valul Renovării, Axa 2, Operațiunea B.2. Renovarea energetică  a clădirilor publice;
Valoarea maximală  eligibilă  a proiectului în sumă de 4.521.363,44 lei fără TVA, respectiv de 1.092.982,00 Euro  fără TVA,cursul valutar utilizat este cursul Infoeuro aferent lunii mai 2021, conform PNRR, Componenta 5- Valul Renovării, Anexa III-Metodologie de costuri: 1euro=4,9227 lei.

            Suma de 859.059,05 lei reprezentănd TVA-ul  se suportă de la bugetul de stat în conformitate cu prevederile OUG124/2021.
· Anexa 1 privind descrierea sumară a investiției propusă a fi realizată  prin proiect, în concordanță cu măsurile propuse pentru renovare energetică moderată a clădirii corp Școală Colegiul Național Ana Aslan  Timișoara (inclusiv  a instalațiilor aferente) așa cum reies din raportul de audit energetic și atingerea indicatorilor descriși în ghidul specific privind regulile și condițiile aplicabile finanțării din fondurile europene aferente Planului Național de Redresare și Reziliență, Componenta 5 - Valul renovării, axa 2 - Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice a clădirilor publice;

· Municipiul Timișoara, în calitate de solicitant al finanțării nerambursabile, se angajează să finanțeze toate cheltuielile neeligibile care asigură implementarea proiectului, astfel cum acestea vor rezulta din documentațiile tehnico-economice/contractul de lucrări, solicitate în etapa de implementare a proiectului.

Luând în considerare prevederile legale expuse în prezentul raport, apreciem că Proiectul de hotărâre privind aprobarea depunerii proiectului „Realizare Șarpantă, Reabilitare termică și modificări interioare la corp Școală Colegiul Național Ana Aslan  Timișoara”, prin platforma digitală aferentă accesării de fonduri europene nerambursabile prin Planul Național de Redresare și Reziliență, îndeplinește condițiile tehnice pentru a fi supus dezbaterii și aprobării plenului consiliului local.

